Karahisar-ı Behramşah kadısı Osman sene-i mezbüre Şevvalü'l-mükerremi gurresinden altı ay ve muvakkitleri İsmail ve es-Seyyid Feyzullah ve Ahmed Fahreddin kezalik altışar ay ve es-Seyyid Mehmed Arif on iki ay zamanların ba'de't-tasarruf ref' ve yeri yevmi yüz elli akçe ile Divriği kazasından on ay hakiki infisali olan sezavar-ı inayet-i şehriyari mevlana el-Hac Yakub bin Ali Sivas'tan da'ilerine ba-terakki yevmi iki yüz akçe ile ba-sadise tevcih olunub ba'de hulül-i vaktihi müddet-i örfiyye-i kamile mutasarrıf olmak ricasına ba'de'l-arz sadaka buyuruldu.